
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

SIA „Rīgas Austrumu klīniskā universitātes slimnīca”, reģistrācijas Nr.40003951628, juridiskā adrese Hipokrāta iela 2, Rīga, LV-1038 (turpmāk – Nomnieks), kuru pārstāv valdes priekšsēdētājs Imants Paeglītis un valdes locekļi Kaspars Plūme, Aleksejs Višņakovs, Andis Pinkulis, no vienas puses, un

SIA „RGP”, reģistrācijas Nr.40003618014, juridiskā adrese Rīga, Vestienas iela 20 - 1, LV-1035 (turpmāk – Iznomātājs), kuru uz prokūras pamata pārstāv prokūrists Jānis Priedītis, no otras puses,
abi kopā turpmāk saukti „Puses” un katrs atsevišķi – „Puse”,

ņemot vērā, ka Iznomātājs ir atzīts par uzvarētāju Pasūtītāja rīkotajā iepirkumā “Elektroniskās medikamentu ordinēšanas sistēmas noma”, ID Nr. RAKUS 2020/70M (turpmāk tekstā – Iepirkums), noslēdza šādu līgumu (turpmāk tekstā – Līgums):

1. Līguma priekšmets

1.1. Iznomātājs iznomā atbilstoši Līguma noteikumiem un Iznomātāja iesniegtajam tehniskajam un finanšu piedāvājumam (Līguma pielikums Nr. 1 un Nr.2), bet Nomnieks pieņem nomā un apņemas lietot atbilstoši Līguma noteikumiem Elektronisko medikamentu ordinēšanas sistēmu (turpmāk - Pakalpojums).

1.2. Nomnieks nedrīkst Pakalpojumu pārdot, ieķīlāt, iznomāt vai kā citādāk apgrūtināt, tajā skaitā nodot Pakalpojumu vai lietošanas tiesības lietot Pakalpojumu trešajai pusei bez Iznomātāja rakstiskas piekrišanas.
1.3. Iznomātājs šī Līguma 1.1.punktā minētā Pakalpojuma apmācību veic ne vēlāk kā 2 (divu) nedēļu laikā pēc Pakalpojuma nodošanas-pieņemšanas akta parakstīšanas. Pēc apmācības veikšanas Iznomātājs izsniedz apmācītajiem darbiniekiem Pakalpojuma apmācības sertifikātus.
1.4. Par tiem darbiem, kas nav iekļauti šī Līguma pielikumā Nr.1 un kurus Nomnieks mutiski/rakstiski pieprasījis veikt Iznomātajam (turpmāk – Darbi), tiek piemērota samaksa EUR 50,00/h (piecdesmit euro un 00 centi stundā) bez PVN, saskaņā ar Līguma pielikumu Nr.2.

2. Līgumcena un tās samaksas kārtība

2.1. Kopējā Līguma summa ir līdz EUR 41 999,00 (četrdesmit viens tūkstotis deviņi simti deviņdesmit deviņi euro un 00 centi) bez pievienotās vērtības nodokļa (turpmāk – PVN). PVN nav iepirkuma priekšmeta daļa, un tas tiek piemērots un maksāts atbilstoši normatīvajos aktos noteiktajam.
2.2. Nomnieks maksā Iznomātājam par Pakalpojumu un veiktajiem Darbiem atbilstoši Līguma pielikumā Nr. 2 “Finanšu piedāvājums” noteiktajām cenām.

2.3. Pakalpojuma un Darbu maksā ir ietvertas visas ar Līguma izpildi saistītās izmaksas, t.sk., par pakalpojuma ierīkošanu (iekļaujot izmaksas par ārējo iekārto uzstādīšanu, saskaņošanu ar ēku īpašniekiem, projektēšanu u.c., ja tādas nepieciešamas), pakalpojuma nodrošināšanu, piegādes, apkalpošanas, transporta, darbaspēka izmaksas, iznomātāja administratīvās izmaksas, kā arī nodokļi, nodevas un citas izmaksas, kas var rasties Iznomātājam izpildot Līgumu, izņemot PVN.

2.4. Nomniekam saņemtie rēķini ir jāapmaksā 30 (trīsdesmit) kalendāro dienu laikā no rēķina saņemšanas brīža, pārskaitot naudu Iznomātāja norādītajā kontā. Ja Pakalpojums tiek izmantots nepilnu mēnesi, bet Nomnieks par Pakalpojumu jau ir/nav samaksājis, Iznomātājs veic pārrēķinu un iesniedz rēķinu Nomniekam tādā apmērā, cik tekošajā mēnesī Nomnieks Pakalpojumu ir lietojis.
2.5. Nomnieks uzņemas saistības maksāt Iznomātājam nomas maksu saskaņā ar saņemto rēķinu par Līguma 1.1.punktā minētā Pakalpojuma lietošanu. Rēķinu par Līguma pielikumā Nr.2 “Finanšu piedāvājums” noteikto nomas maksu Iznomātājs iesniedz Nomniekam vienu reizi mēnesī par tekošo mēnesi līdz tekošā mēneša 5.datumam, nosūtot rēķinu elektroniski uz e-pastu: aslimnica@aslimnica.lv.
2.6. Samaksu Nomnieks veic ar pārskaitījumu uz Iznomātāja Līgumā norādīto bankas kontu.
2.7. Maksājumi tiek veikti ar pārskaitījumu uz Iznomātāja bankas kontu. Par samaksas dienu tiek uzskatīta diena, kad Nomnieks veicis pārskaitījumu uz Iznomātāja bankas kontu.
2.8. Pakalpojuma un Darbu cenas ir fiksētas un tās nekādā gadījumā nevar tikt paaugstinātas.
3. Pakalpojuma un Darbu nodošana-pieņemšana

3.1. Pakalpojuma un Darbu sniegšanas vietas:

3.1.1. stacionārs „Gaiļezers”, Hipokrāta ielā 2, Rīgā;

3.1.2. stacionārs „Latvijas Onkoloģijas centrs”, Hipokrāta ielā 4, Rīgā;

3.1.3. stacionārs “Biķernieki”, Lielvārdes ielā 68, Rīgā;

3.1.4. stacionārs „Tuberkulozes un plaušu slimību centrs”, Upeslejas, Stopiņu novadā.
3.2. Pakalpojums Iznomātājam jānodod Nomniekam pilnīgā lietošanā 1 (viena) mēneša laikā no Līguma spēkā stāšanās dienas. Darbu veikšanas termiņš tiek noteikts Pusēm savstarpēji vienojoties.
3.3. Pakalpojums un Darbs skaitās nodots Nomniekam no nodošanas-pieņemšanas akta parakstīšanas dienas. Nodošanas-pieņemšanas aktu paraksta Pušu kontaktpersonas. Nodošanas-pieņemšanas akta parakstīšana ir pamats rēķina izrakstīšanai.
3.4. Nodošanas-pieņemšanas laikā tiek veikta Pakalpojuma un Darbu darbības pārbaude.

3.5. Pakalpojuma nodošanas-pieņemšanas laikā, Iznomātājs nodod Nomniekam visus Pakalpojuma tehniskos dokumentus un ekspluatācijas dokumentus.

3.6. Tiesības rīkoties ar Pakalpojumu un sniegtajiem Darbiem un visi saistīti ar Pakalpojumu un Darbiem riski nonāk pie Nomnieka nodošanas-pieņemšanas akta parakstīšanas brīdī.

3.7. Ja Nomnieks, pieņemot Pakalpojumu vai Darbu, konstatē, ka Pakalpojumam vai Darbam ir defekti, kas neļauj Pakalpojumam vai Darbam normāli funkcionēt un kas nevar tikt novērsti 1 (vienas) darba dienas laikā no to atklāšanas dienas, Nomnieks var atteikties pieņemt Pakalpojumu vai Darbu. Bez ierunām parakstot nodošanas-pieņemšanas aktu, Nomnieks apliecina, ka Pakalpojums vai Darbs pilnībā atbilst Nomnieka vajadzībām un prasībām. Konstatējot nebūtiskus defektus, Iznomātājam tie jānovērš 1 (vienas) darba dienas laikā. Pakalpojums vai Darbs tiek nodots Nomniekam pēc defektu novēršanas. Konstatējot neatbilstību Līguma pielikumā Nr.1 “Tehniskā specifikācija” norādītajiem parametriem, Iznomātājam tie jānovērš 1 (vienas) darba dienas laikā. Pakalpojums tiek nodots Nomniekam pēc visu parametru labošanas. Ja objektīvu iemeslu dēļ noteiktajā termiņā nav iespējams novērt Pakalpojuma vai sniegtā Darba defektus, Puses var vienoties par citu termiņu.
4. Līguma izpildes termiņš
4.1. Šis līgums stājās spēkā abpusējas parakstīšanas brīdī un ir spēkā līdz saistību izpildes termiņa beigām.
4.2. Pakalpojuma nomas un veicamo Darbu termiņš tiek noteikts līdz 2020.gada 31.decembrim no brīža, kad Puses ir parakstījušas Līguma 3.3.punktā norādīto nodošanas-pieņemšanas aktu.

4.3. Lai nodrošinātu Līguma izpildi, Puses nozīmē savus pārstāvjus, kuru pienākums ir koordinēt Līguma izpildi un nodrošināt savlaicīgu informācijas apmaiņu:

4.3.1. Nomnieka kontaktpersona ir Ieva Ostaškova, tālr. +371 67303170, e-pasts: ieva.ostaskova@aslimnica.lv;
4.3.2. Iznomātāja kontaktpersona ir Linda Miščenkova, tālr. +371 29179018, e-pasts: linda.miscenkova@rgp.lv.
4.4. Līgumā minētā Pakalpojuma un Darbu nodošanas-pieņemšanas aktu ir tiesīgas parakstīt Jānis Gulbis Informācijas tehnoloģiju direktors, tālr. +371 67041060, e-pasts: janis.gulbis@aslimnica.lv;
4.5. Kontaktpersonu maiņas gadījumā Pusēm ir pienākums par to 5 (piecu) darba dienu laikā rakstiski informēt otru Pusi.
5. Iznomātāja tiesības un pienākumi

5.1. Iznomātājam ir pienākums nodot Nomniekam Pakalpojumu un Darbu Līgumā noteiktajos termiņos, tehniski sagatavotu un gatavu tūlītējai lietošanai.

5.2. Iznomātājam ir pienākums nodrošināt Pakalpojuma un sniegtā Darba nepārtrauktu darbspējīgu funkcionēšanu Līguma darbības termiņā.
5.3. Iznomātājam ir tiesības, iepriekš to saskaņojot ar Nomnieku, veikt Pakalpojuma apskates, darbspēju testēšanas un profilakses darbus.
5.4. Iznomātājam ir pienākums veikt ražotāja noteiktos profilakses darbus Pakalpojuma darba spēju nepārtrauktības nodrošināšanai.
5.5. Iznomātāja servisa laiks darba dienās no plkst. 8:00-18:00. Līguma darbības laikā Puses var vienoties par citu servisa laiku.

5.6. Par plānotajiem remontdarbiem, kas var ietekmēt Pakalpojumu, Nomnieks jāinformē, ne mazāk kā 3 (trīs) darba dienas iepriekš sūtot e-pastu uz ieva.ostaskova@aslimnica.lv.

5.7. Iznomātājs, veicot migrācijas un ieviešanas darbus informācijas sistēmai, nedrīkst pieļaut ilgāku darbības traucējumu, kā 1 (viena) stunda, iepriekš saskaņojot laikus ar Nomnieku.

5.8. Iznomātājam ir pienākums nodrošināt Nomniekam iespēju veikt Pakalpojuma un darbu sniegšanas kvalitātes pastāvīgu uzraudzību.
5.9. Iznomātājam ir tiesības, rakstiski saskaņojot ar Nomnieku, Pakalpojuma un Darbu sniegšanā izmantot trešo pušu pakalpojumus, par kuriem tad arī Iznomātājs uzņemas pilnu atbildību. Iznomātājam patstāvīgi jāorganizē savu nolīgto trešo personu Pakalpojumu un Darbu sniegšana un jādod nepieciešamie norādījumi un uzdevumi atbilstoši Pakalpojuma dokumentācijai, kā arī jāveic izpildītā pakalpojuma kontrole un pieņemšana. Norēķinus ar trešajām personām Iznomātājs kārto patstāvīgi.

5.10. Iznomātājam jānodrošina Pakalpojuma bojājumu pieteikumu apkalpošana:

5.10.1. bojājumu pieteikšana pa bezmaksas tālruni , tālr. +371 67281335;
5.10.2. bojājumu pieteikšana uz Iznomātāja e-pastu info@rgp.lv.
6. Nomnieka tiesības un pienākumi

6.1. Nomnieks pieņem no Iznomātāja Pakalpojumu un Darbus, pirms pieņemšanas veicot pārbaudi un pārliecinoties par Pakalpojuma kvantitatīvo un kvalitatīvo atbilstību, ko apliecina, parakstot Pakalpojuma un Darbu nodošanas-pieņemšanas aktu.

6.2. Nomniekam ir pienākums nodrošināt Iznomātāja prasību izpildi Pakalpojuma ekspluatācijas laikā, pieļaujot Pakalpojuma lietošanu tikai savam personālam, kam ir nepieciešamās iemaņas un zināšanas darbam ar Pakalpojumu.

6.3. Nomnieks apņemas savlaicīgi veikt maksājumus par Pakalpojumu un Darbiem Līgumā noteiktajā kārtībā.

6.4. Nomnieks nav tiesīgs nodot Pakalpojumu trešajām personām.

6.5. Parakstot nodošanas-pieņemšanas aktu, Nomnieks apliecina, ka ir iepazinies un ievēros Pakalpojuma pavaddokumentācijā minētos ekspluatācijas noteikumus. Gadījumā, ja Nomnieks nav ievērojis augstākminētos noteikumus, tā pienākums ir segt visus zaudējumus, kurus, šīs noteikumu neievērošanas rezultātā ir cietis Iznomātājs. 

6.6. Nomniekam ir tiesības pastāvīgi uzraudzīt Pakalpojuma un Darbu sniegšanas kvalitāti.

7. Līguma grozīšanas kārtība un kārtība, kādā pieļaujama atkāpšanās no līguma un līguma priekšlaicīga izbeigšana

7.1. Līgums var tikt grozīts (izņemot cenas) vai priekšlaicīgi izbeigts, Pusēm savstarpēji rakstveidā vienojoties.

7.2. Līgumu var grozīt tikai tad, ja Līguma grozījumi ir nebūtiski. Līguma grozījumu būtiskums tiek izvērtēts saskaņā ar normatīvo aktu prasībām.
7.3. Nomniekam ir tiesības vienpusēji ar rakstisku paziņojumu atkāpties no Līguma, ja Iznomātājs atsakās nodrošināt Pakalpojumu vai Darbus vai nevar nodrošināt Pakalpojumu vai Darbus vai nepilda citus Līguma nosacījumus Līgumā noteiktajā termiņā. Šajā gadījumā Iznomātājs maksā Nomniekam līgumsodu 10 % (desmit procenti) apmērā no Līguma 2.1.punktā noteiktās summas, kā arī sedz visus tiešos un netiešos zaudējumus, kas Nomniekam šajā gadījumā rodas vai var rasties.
7.4. Iznomātājam ir tiesības vienpusēji ar rakstisku paziņojumu atkāpties no Līguma, ja Nomnieks atkārtoti ilgāk par 30 (trīsdesmit) dienām pārkāpj Līgumā noteikto rēķinu samaksas termiņu.

7.5. Nomniekam ir tiesības vienpusēji atkāpties no Līguma, ja šajā Līgumā ietverto Nomnieka saistību izpilde ir neiespējama vai apgrūtināta sakarā ar būtisku Nomnieka finansējuma samazinājumu, vai ja ir pasludināts Iznomātāja maksātnespējas process, vai ja iestājas citi apstākļi, kas liedz vai liegs Iznomātājam turpināt Līguma izpildi saskaņā ar Līguma noteikumiem vai kas negatīvi ietekmē Nomnieka tiesības, kas izriet no Līguma. 

7.6. Līguma priekšlaicīgas izbeigšanas gadījumā Nomniekam ir pienākums Līgumā noteiktajā kārtībā samaksāt par faktisko nomas periodu.

8. Pušu atbildība

8.1. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā. Puses ir savstarpēji atbildīgas par otrai Pusei nodarītajiem zaudējumiem pilnā apmērā, ja zaudējumi nodarīti aiz vienas Puses vai tās darbinieku, kā arī šīs Puses Līguma izpildē iesaistīto trešo personu rupjas neuzmanības vai ļaunā nolūkā.
8.2. Nomniekam ir tiesības ieturēt līgumsodu (arī no Iznomātājam pienākošās Pakalpojuma un Darbu) 0,1% (nulle, komats, viens procents) apmērā dienā no Līguma 2.1.punktā norādītās summas, ja Iznomātājs pārkāpj Līguma 3.2.punktā noteikto Pakalpojuma un Darbu nodošanas termiņu, bet ne vairāk par 10% (desmit procentiem) no Līguma 2.1.punktā norādītās summas.

8.3. Iznomātājam ir tiesības prasīt līgumsodu, ja Nomnieks pārkāpj Līguma 2.4.punktā noteikto samaksas termiņu, 0,1% (nulle, komats, viens procents) apmērā no laikā nesamaksātās summas par katru nokavēto dienu, bet ne vairāk par 10% (desmit procentiem) no laikā nesamaksātās summas. 

8.4. Ja Iznomātājs savas vainas dēļ kavē Līgumā noteiktos Pakalpojuma vai Darbu izpildes termiņus, Nomnieks par katru nokavēto dienu ir tiesīgs prasīt no Iznomātāja līgumsodu 0,1% (nulle, komats viens procents) apmērā no Līguma 2.1.punktā noteiktās Līguma summas, bet ne vairāk kā 10% (desmit procentus) no tās.
8.5. Gadījumā, ja Iznomātājs nenodrošina Līguma pielikumā Nr. 1 “Tehniskā specifikācija” noteikto Pakalpojuma servisa līmeni, Iznomātājs veic Pakalpojuma maksas pārrēķinu, samazinot ikmēneša Pakalpojuma maksu par to laika periodu, kurā netika nodrošināts Pakalpojums atbilstoši Līguma noteikumiem.

8.6. Līgumsoda samaksa neatbrīvo Puses no saistību izpildes.

8.7. Ja kāda Puse saskaņā ar Līgumu pieprasa no otras Puses līgumsodu, Puse to samaksā 30 (trīsdesmit) dienu laikā.
8.8. Puses vienojas, ka jebkuri paziņojumi, t.sk. trešajām personām adresēti paziņojumi attiecībā uz Pušu starpā noslēgtiem darījumiem vai pastāvošām vienošanām, kā arī attiecībā uz šādu darījumu vai vienošanos saturu un būtību, tiks izdarīti tikai pēc šādu paziņojumu rakstiskas saskaņošanas ar otru Pusi.

9. Nepārvarama vara

9.1. Puses tiek atbrīvotas no atbildības par pilnīgu vai daļēju Līguma saistību neizpildi, ja un kad šāda neizpilde ir notikusi nepārvaramas varas (Force Majeure) apstākļu iestāšanās rezultātā pēc Līguma parakstīšanas dienas kā posts vai nelaime, kuru Pusēm nebija iespējams ne paredzēt, noslēdzot šo Līgumu, ne izvairīties vai novērst to rezultātus ar saprātīgiem līdzekļiem. Šāds Force Majeure ietver sevī apstākļus, kuri izriet ārpus Pušu kontroles un atbildības (dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, jauni valsts un pašvaldību normatīvie akti un citi apstākļi, kurus Puses nevarēja paredzēt vai saprātīgi novērst).

9.2. Par nepārvaramas varas apstākli nevar tikt atzīts Iznomātāja un citu iesaistīto personu saistību neizpilde vai nesavlaicīga izpilde, kā arī nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.

9.3. Pusei, kas nokļuvusi Force Majeure apstākļos, bez kavēšanās, bet ne vēlāk kā 3 (trīs) darba dienu laikā pēc Force Majeure iestāšanās rakstiski jāinformē par to otra Puse. Ar rakstisko vienošanos Puses apliecinās, vai šādi Force Majeure apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos šim Līgumam. Līgumsaistību turpināšanas gadījumā Puses apņemas līgumsaistību izpildes termiņu pagarināt proporcionāli tam laika posmam, kas būs vienāds ar iepriekš minēto apstākļu izraisīto kavēšanos. Puse, kas neievēro šo noteikumu, zaudē tiesības atsaukties uz nepārvaramas varas apstākļiem kā uz Līguma saistību neizpildes vai nepienācīgas izpildes pamatu.

9.4. Ja minēto apstākļu dēļ Līgums nedarbojas ilgāk par 1 (vienu) kalendāro mēnesi, tad katrai Pusei ir tiesības atteikties no tālākas Līguma saistību izpildes. Šajā gadījumā neviena Puse nevar prasīt zaudējumu, kas radušies Līguma izbeigšanas rezultātā, atlīdzību otrai Pusei.
10. Konfidencialitāte un personas datu aizsardzība
10.1. Visa informācija, ko Puses sniedz viena otrai Līguma izpildes laikā, tiek uzskatīta par konfidenciālu. Nepieciešamības gadījumā Puses var speciāli noteikt, arī paplašināt vai sašaurināt konfidenciālās informācijas apjomu.

10.2. Puse, kura nodod otrai Pusei savā rīcībā esošos personu datus, atbild par to, lai tā patstāvīgi būtu veikusi visas nepieciešamās darbības attiecīgo datu apstrādes pamatojuma nodrošināšanai.

10.3. Puses apņemas Līguma darbības laikā un neierobežotu laiku pēc tā izbeigšanās neizpaust trešajām personām informāciju, kas saistīta ar Līgumu, kā arī Līguma tekstu un jebkuru citu informāciju, kuru Puses viena otrai nodevušas sakarā ar Līgumā paredzēto savstarpējo sadarbību. Iepriekš minētais konfidencialitātes noteikums ir attiecināms arī uz katras Puses darbiniekiem un/vai pilnvarotajām personām.

10.4. Pārkāpjot šajā sadaļā noteikto, vai, gadījumā, ja būs notikusi jebkāda konfidenciālu datu noplūde, vainīgajai Pusei ir pienākums nekavējoties, 1 (vienas) darba dienas laikā informēt par notikušo otru Pusi, pienākums izpildīt otras Puses norādījumus, segt visus nodarītos zaudējumus, kā arī no uzraudzības iestādēm uzliktās soda naudas, ja tādas tiks piemērotas.

10.5. Informācija netiek uzskatīta par konfidenciālu, ja tā ir likumīgi publicēta vai kļuvusi publiski pieejama, iekļauta administrācijas un grāmatvedības sagatavotos publiska rakstura pārskatos un atskaitēs, kā arī likumā noteiktajā kārtībā ir iesniegta valsts vai pašvaldību iestādēs pēc to pieprasījuma.

10.6. Puses apņemas ievērot Fizisko personu datu aizsardzības likuma normas, ja Līguma izpildes gaitā Pusēm ir kļuvusi zināma jebkāda informācija, kas uzskatāma par aizsargājamu Fizisko personu datu apstrādes likuma izpratnē.

11. Citi noteikumi

11.1. Visi Līguma pielikumi, kā arī visi šī Līguma ietvaros rakstiski noformētie un Pušu parakstītie grozījumi ir Līguma neatņemama sastāvdaļa. Līguma grozījumi ir spēkā tikai tad, kad tie izteikti rakstveidā un ir abpusēji parakstīti.

11.2. Ja kāds no Līguma punktiem neparedzētu apstākļu dēļ tiek atzīts par spēkā neesošu vai Latvijas Republikas normatīvajiem aktiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.

11.3. Ja kādai no Pusēm tiek mainīts kāds no Līgumā minētajiem rekvizītiem, kā arī ja tiek mainīta Līgumā norādītā kontaktpersona, Puse par to 5 (piecu) darba dienu laikā rakstiski paziņo otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.

11.4. Strīdus, kas radušies sakarā ar Līguma izpildi, Puses noregulē pārrunu ceļā, bet gadījumos, kad vienošanās netiek panākta 20 (divdesmit) darba dienu laikā – Latvijas Republikas normatīvajos aktos noteiktajā kārtībā tiesā. Strīda risināšana var notikt gan Pusēm tiekoties klātienē, gan veicot saraksti. Pušu klātienes tikšanās tiek fiksētas.

11.5. Jautājumos, ko neregulē Līgums, Puses vadās pēc spēkā esošajiem Latvijas Republikas normatīvajiem aktiem.

11.6. Pušu reorganizācija vai to amatpersonu maiņa nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Puses tiesību un saistību pārņēmējam.
11.7. Puses nav tiesīgas pilnīgi vai daļēji nodot šajā Līgumā noteiktās tiesības, pienākumus un saistības trešajām personām bez otrās Puses rakstiskas piekrišanas.

11.8. Līgums sastādīts ar diviem pielikumiem kopā uz 10 (desmit) lapām, divos identiskos eksemplāros latviešu valodā, kuriem ir vienāds juridiskais spēks, no kuriem viens eksemplārs tiek nodots Iznomātājam, bet otrs eksemplārs Nomniekam.

11.9. Līguma pielikumi:

11.9.1. Pielikums Nr. 1 „Tehniskā specifikācija”;
11.9.2. Pielikums Nr. 2 „Finanšu piedāvājums”.
12. Pušu rekvizīti un pārstāvju paraksti

	12.1. Nomnieks:

SIA „Rīgas Austrumu klīniskā 

universitātes slimnīca”

Hipokrāta ielā 2, Rīgā, LV-1038

Reģ. Nr. 40003951628

Banka: AS Swedbank

Bankas kods: HABALV22

Konta Nr. LV24HABA0001407045805

_____________________________

I. Paeglītis
______________________________

K. Plūme
______________________________

A. Višņakovs
______________________________

A. Pinkulis


	12.2. Iznomātājs:

SIA RGP

